آمریکا باشقانی باراک اوباما فیلیپیین‌نین دؤولت باشچی‌سی رودریگو دوترته ایله بو گون کئچیرجگی گؤروشو لغو ائتدی.
رودریگو دوترته بو گون لائوس‌دا کئچیریله‌جک جنوب-شرقی آسیا میللت‌لری بیرلیگی ذیروه‌سینه گئدرکن وئردیگی آچیقلامادا اوبامانی آغیر تحقیر ائدن سؤزلر دئدی.
آغ ائو دوترته‌نین سؤزلرینه جاواب وئره‌رک بیلدیردی کی، پرزیدنت اوباما فیلیپین‌‌نین دؤولت باشچی‌سی دوترته ایله گؤروشمه‌یه‌جک. اوباما بو گؤروش اوزینه کره جومهوریتی پرزیدنتی پارک ایله بیر آرایا گله‌جک.
قئید ائدک کی، فیلیپین پرزیدنتی اویوشدوراوجو ماده ایله موباریزه‌ده هئچ کسین اونو تنقید ائده بیلمه‌یه‌جگینی بیل‌دیره‌رک، آمریکا و اوبامانی آغیر سؤزلرله تحقیر ائتمیشدی.
اوباما دا دوترته‌نین سؤزلری‌نین خاطیرلادیلماسی قارشی‌سیندا "آیدین‌دیرکی، دوترته ماراقلی بیر شخصیت‌دیر" دئیه سؤیله‌میش و فیلیپین پرزیدنتی ایله کئچیریله‌جک گؤروشون بیر داها گؤزدن کئچیریلمه‌سینی ایسته‌میشدی.
